પીએસઆઈ આર. કે. ચૌધરીએ જણાવ્યું હતું કે તમામ યુવક-યુવતીઓ અમદાવાદની જીએલએસ અને સોમલલિત કોલેજમાં અભ્યાસ કરે છે. હર્ષ કોઠારી નામના યુવકનો બર્થડે હોવાથી દારૂની મહેફિલ માણવા મિત્રના ફ્લેટમાં ભેગાં થઇ મહેફિલ માણતાં હતાં. તમામ વિદ્યાર્થી તેમજ વિદ્યાર્થિનીઓ ધનવાન અને સારા પરિવારમાંથી આવે છે. તમામ વિદ્યાર્થીનાં માતા-પિતાને બોલાવવામાં આવ્યાં છે અને આજે આરોપીઓને કોર્ટમાં રજૂ કરવામાં આવશે. સરકાર દ્વારા દારૂબંધીનો કડક કાયદો હોવા છતાં કોલેજમાં અભ્યાસ કરતા વિદ્યાર્થીઓ માતા-પિતાની જાણ બહાર કોઈ દારૂની મહેફિલો માણી રહ્યા છે. માતા-પિતાએ પોતાના દીકરા-દીકરીઓ ક્યાં જાય છે અને શેના માટે બહાર જાય છે તેના પર ધ્યાન આપે તો કદાચ આવા દારૂના દૂષણથી તેઓને બચાવી શકે.